Diari Oficial de la Generalitat Valenciana


Sumari del DOGV 3705, del 09-03-2000 (2000/1617)

RESOLUCIÓ d'1 de febrer de 2000, de la Conselleria d'Indústria i Comerç, per la qual es declara aigua mineral natural la procedent de la captació 0-4992, situada a la partida Masico, parcel·la 7, polígon 7, terme municipal de Cortes de Arenoso (Castelló), a instància de l'Ajuntament de Cortes de Arenoso.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3705

Data del DOGV
:   09-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1617


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ d'1 de febrer de 2000, de la Conselleria d'Indústria i Comerç, per la qual es declara aigua mineral natural la procedent de la captació 0-4992, situada a la partida Masico, parcel·la 7, polígon 7, terme municipal de Cortes de Arenoso (Castelló), a instància de l'Ajuntament de Cortes de Arenoso. [2000/A1617]
  
Vist l'expedient de declaració d'aigua mineral natural a la procedent de la captació 0-4992, situada a la partida Masico, parcel·la 7, polígon 7, terme municipal de Cortes de Arenoso, instat davant del Servei Territorial d'Indústria i Energia de Castelló pel senyor José Mata Sánchez, amb document nacional d'identitat número 34598674, com a alcalde i en representació de l'Ajuntament de Cortes de Arenoso (Castelló), amb codi d'identificació fiscal número W-8305621-M i domicili al carrer Mayor, número 1.
  
Vistos la Llei 22/1973, de Mines; el Reial Decret 2.857/1978, pel qual s'aprova el Reglament General per al Règim de la Mineria; el Reial Decret 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el Reial Decret 849/1986, pel qual s'aprova el Reglament Públic Hidràulic, títol preliminar i altres; el Reial Decret 1.164/1991, de 22 de juliol, sobre reglamentació tecnicosanitària per a elaboració, circulació i comerç de les aigües de beguda envasades.
  
Antecedents de fet
  
1. L'Ajuntament de Cortes de Arenoso, mitjançant escrit dirigit al Servei Territorial d'Indústria i Energia de Castelló, de data 19 de maig de 1998, va sol·licitar d'acord amb l'article 24.1 de la llei de Mines i l'article 39.1 del Reglament General per al Règim de la Mineria, que la Conselleria d'Indústria i Comerç declarara aigua mineral natural la procedent de la captació subterrània número 0-4992, situada a la partida Masico, parcel·la 7, polígon 7, al terme municipal de Cortes de Arenoso, de la província de Castelló.
  
2. El Servei Territorial d'Indústria i Energia de Castelló, amb data 25 de juny de 1998, va autoritzar l'obra subterrània per a captació d'aigües número 0-4992, situada a la partida Masico, parcel·la 7, polígon 7, al terme municipal de Cortes de Arenoso, de la província de Castelló.
  
3. Tot complint l'article 39.2 del Reglament General per al Règim de la Mineria, el Servei Territorial d'Indústria i Energia de Castelló va realitzar, en dates 24 de setembre de 1998 i 17 de novembre de 1998, la presa de mostres d'aigua procedent de l'esmentada captació en presència de la part interessada, d'acord amb el que es desprén de les corresponents actes, i s'envià una de les mostres preses a l'Institut Tecnològic Geominer d'Espanya per a la realització de l'anàlisi reglamentària l'informe de la qual, de data 22 de desembre de 1998, és favorable quant a les exigències establides en l'apartat 0.1.8.1 de l'annex I del Reial Decret 1.164/1991, de 22 de juliol.
  
4. De conformitat amb allò que s'ha disposat en l'article 39.2 del Reglament General per al Règim de la Mineria, el Servei Territorial d'Indústria i Energia de Castelló va procedir a la informació pública de la iniciació de l'expedient mitjançant anuncis que es van publicar en el Butlletí Oficial de la Província número 96, d'11 d'agost de 1998 i en el Boletín Oficial del Estado número 173, de 21 de juliol de 1998. No havent-se rebut cap escrit d'oposició en el termini de 15 dies que estableix l'article 84.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'esmentat Servei Territorial va donar trasllat de l'expedient, juntament amb l'informe, a la Direcció General d'Indústria i Energia perquè en continuara la tramitació, d'acord amb el que s'ha previst en l'article 39.2 del Reglament General per al Règim de la Mineria.
  
5. Tot complint els articles 20.1.2 i 19.1.3 del Reial Decret 1.164/1991, sobre reglamentació tecnicosanitària per a elaboració, circulació i comerç de begudes envasades, i l'article 39.3 de la Llei 22/1973, de Mines, es va donar trasllat de l'expedient a la Conselleria de Sanitat, Direcció General de Salut Pública, en data de registre d'eixida 22 de juny de 1999, i se sol·licità el corresponent informe vinculant sobre la naturalesa de les aigües objecte de l'expedient. Amb data 26 de juliol de 1999, la Direcció General de Salut Pública emet informe vinculant favorable en el qual conclou que la indicada aigua compleix les condicions per a poder ser declarada com a mineral natural.
  
Fonaments de dret
  
1. La Conselleria d'Indústria i Comerç és competent per a resoldre la sol·licitud de declaració d'aigua mineral natural de les esmentades aigües, formulada per l'Ajuntament de Cortes de Arenoso, en virtut del que s'ha disposat tant en els articles 24.2 de la Llei 22/1973, de 21 de juliol, de Mines, i 39.2 del seu reglament, aprovat pel Reial Decret 2.857/1978, com en allò que s'ha establit en el RD 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en l'annex I, apartat B.III.a i en el Decret 88/1999, del Govern Valencià, pel qual s'aprova el Reglament Orgànic i Funcional de la Conselleria d'Indústria i Comerç (DOGV núm. 3.551, de 2 d'agost de 1999)
  
.
  
Vistos els antecedents de fet tercer i cinqué i els preceptes legals esmentats i la resta de disposicions d'especial i general aplicació, aquesta Conselleria d'Indústria i Comerç, a petició de l'Ajuntament de Cortes de Arenoso (Castelló), resol:
  
Declarar aigua mineral natural la procedent de la captació número 0-4992, situada a la partida Masico, parcel·la 7, polígon 7, al terme municipal de Cortes de Arenoso, província de Castelló.
  
La present resolució empara exclusivament les aigües captades per l'obra subterrània número 0-4992, sense que puga estendre's de facto per a aigües procedents de qualsevol altre sortidor, pou, sondeig, brollador, etc. existent o que es realitze, si prèviament i després de l'oportuna tramitació reglamentària aquesta Conselleria no acorda la qualificació com a mineral natural de les aigües així obtingudes.
  
Prèviament a l'aprofitament de l'aigua declarada mineral natural en la present resolució, s'haurà de sol·licitar al Servei Territorial d'Indústria i Energia de la província de Castelló l'oportuna autorització d'aprofitament, de conformitat amb allò que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de la mencionada llei i 39.1 del seu reglament.
  
La present resolució és definitiva en via administrativa i contra ella podrà interposar-se recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb allò que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.